ລມຕ ກະຊວງການເງິນ ສຫລ ບໍ່ມີຄວາມເປັນຫ່ວງ ເລື້ອງໜີ້ສິນ ຈາກໄວຣັສໂຄໂຣນາ
ໃນມື້ວັນສຸກແລ້ວນີ້ ລັດຖະບານ ສຫລ ກ່າວວ່າ ອັດຕາຄົນຫວ່າງງານ ຢູ່ໃນທົ່ວປະເທດ ແມ່ນ 14.7 ເປີເຊັນ ຊຶ່ງເປັນອັດຕາທີ່ສູງສຸດ ນັບແຕ່ໄດ້ເກີດສະພາບເສດຖະກິດຕົກຕ່ຳ ໃນຊຸມປີ 1930.
ລັດຖະມົນຕີກະຊວງການເງິນ ທ່ານສຕີເວັນ ມນຸກຊິນ ກ່າວໃນວັນຈັນວານນີ້ວ່າມີການໃຊ້ຈ່າຍເງິນ 3 ພັນຕື້ໂດລາ ເພື່ອຊ່ວຍບັນເທົາວິກິດການໄວຣັສໂຄໂຣນາຍ້ອນສາມາດຊອກຫາເງິນມາໃຊ້ຈ່າຍໜີ້ຄືນດ້ວຍດອກເບ້ຍໃນອັດຕາທີ່ຕ່ຳຜິດປົກກະຕິ ໃນຂະນະທີ່ໂຣກລະບາດ ໄດ້ບັງຄັບໃຫ້ທຸລະກິດຂອງສະຫະລັດຫຼາຍໆພັນແຫ່ງຕ້ອງໄດ້ອັດລົງ ແລະປົດຄົນງານຫຼາຍກວ່າ 30 ລ້ານຄົນອອກຈາກວຽກ ລັດຖະສະພາແລະປະທານາທິບໍດີທຣຳໄດ້ຕົກລົງກັນທີ່ຈະສົ່ງເງິນດັ່ງກ່າວໄປໃຫ້ບໍລິສັດຕ່າງໆ ແລະຜູ້ເສຍພາສີຊາວອາເມຣິກັນ ເພື່ອໃຫ້ພວກເຂົາເຈົ້າໃຫ້ສາມາດຜ່ານຜ່າວິກິດນີ້ໄປໄດ້ ດ້ວຍການແຜ່ລາມຢ່າງວ່ອງໄວຂອງໂຣກລະບາດນີ້ ເງິນທີ່ວ່ານີ້ແມ່ນພິມອອກມາໃໝ່ໆ ບໍ່ແມ່ນເງິນທີ່ໄດ້ມາຈາກການເກັບພາສີ ແຕ່ທ່ານມນຸກຊິນ ກ່າວຕໍ່ໂທລະພາບ CNBC ວ່າ ທ່ານບໍ່ໄດ້ມີຄວາມເປັນຫ່ວງກັງວົນແຕ່ປະການໃດ ທ່ານກ່າວວ່າ “ເຫດຜົນນຶ່ງທີ່ພາໃຫ້ຂ້າພະເຈົ້າຮູ້ສຶກສະບາຍໃຈ ໃນການໃຊ້ຈ່າຍເງິນທັງໝົດນີ້ກໍເພາະວ່າ ອັດຕາດອກເບ້ຍແມ່ນຕ່ຳຫຼາຍ ແລະພວກເຮົາກໍສວຍໂອກາດ ໃຊ້ອັດຕາດອກເບ້ຍໄລຍະຍາວ ລະຫວ່າງ 10 ຫາ 20 ແລະ 30 ປີ ພວກເຮົາໄດ້ກູ້ຢືມເງິນໄລຍະຍາວ ເປັນຈຳນວນຫຼວງຫຼາຍ ເພື່ອໃຫ້ພວກເຮົາສາມາດກູ້ຢືມເງິນ 3 ພັນຕື້ໂດລານີ້ ເປັນໄລຍະເວລາທີ່ດົນຍາວຫຼາຍ ” ອັດຕາດອກເບ້ຍ ໃນການກູ້ຢືມໄລຍະຍາວ ຂອງກະຊວງການເງິນ ແມ່ນຢູ່ໃນລະດັບເກືອບຕ່ຳສຸດເທົ່າທີ່ເຄີຍມີມາ ພັນທະບັດໄລຍະ 10 ປີແມ່ນມີອັດຕາດອກເບ້ຍ 0 68 ເປີເຊັນ ໃນວັນຈັນວານນີ້ ຫລຸດລົງຈາກ 1 87 ເປີເຊັນ ໃນເດືອນທັນວາ ທີ່ຜ່ານມາ ພັນທະບັດອາຍຸ 30 ປີແມ່ນຊື້ຂາຍກັນໃນອັດຕາ 1 38 ເປີເຊັນຫຼຸດລົງຈາກ 4 5 ເປີເຊັນ ໃນປີ 2011 ລັດຖະມົນຕີກະຊວງການເງິນກ່າວວ່າ ແຕ່ແນວໃດກໍຕາມ ລັດຖະບານຈະບໍ່ກູ້ຢືມເງິນໃໝ່ເພື່ອມາໃຊ້ໜີ້ເກົ່າ ທ່ານກ່າວວ່າ “ພວກເຮົາແມ່ນເປັນທີ່ຈະແຈ້ງ ບໍ່ຕ້ອງ ການທີ່ຈະລົບກວນຕະຫຼາດຫຼາຍເກີນໄປ ຂ້າພະເຈົ້າບໍ່ຄິດວ່າ ພວກເຮົາຈຳເປັນທີ່ຈະຕ້ອງຊື້ໜີ້ເກົ່າຄືນ ຂ້າພະເຈົ້າຄິດວ່າ ພວກເຮົາມີໂອກາດຢ່າງຫລວງຫຼາຍໂດຍປາສະຈາກການຊື້ໜີ້ເກົ່າຄືນ ” ໃນມື້ວັນສຸກແລ້ວນີ້ ລັດຖະບານກ່າວວ່າ ອັດຕາຄົນຫວ່າງງານຢູ່ໃນທົ່ວປະເທດແມ່ນ 14 7 ເປີເຊັນ ຊຶ່ງເປັນອັດຕາທີ່ສູງສຸດນັບແຕ່ໄດ້ເກີດສະພາບເສດຖະກິດຕົກຕ່ຳໃນຊຸມປີ 1930 ທ່ານມນຸກຊີນກ່າວໃນວັນອາທິດຜ່ານມານີ້ວ່າ ອັດຕາຄົນຫວ່າງງານອາດຈະສູງຂຶ້ນເຖິງ 25 ເປີເຊັນ ກ່ອນທີ່ຈະຫລຸດລົງໃນໄລຍະເຄິ່ງທີສອງຂອງປີນ